KTI tájékoztató a drónpilóta alapképzésről: A1-A3 műveleti kategória A Közlekedéstudományi Intézet (KTI) a felnőttképzési rendszerbe regisztrált képzési szerv. A képzési szerv regisztrációját itt tekintheted meg: Felnőttképzési Adatszolgáltatási Rendszer (nive.hu)  (Fontos tanács: Bármilyen drónnal kapcsolatos képzésnél érdemes ellenőrizni, hogy a képző szerv regisztrációval rendelkezik-e) Jelentkezés képzésre, vizsgáztatás – KTI A képzésre online tananyagot kapsz, amely kiváló ismereteket ad a drónpilóta vizsga sikeres elvégzéséhez. Az „alapképzés” témakörei az alábbiak: repülésbiztonság; légtérkorlátozások; a légi közlekedés szabályozása; az emberi teljesítőképesség határai; operatív eljárások; általános UAS-ismeretek; a magánélet tiszteletben tartása és az adatvédelem; biztosítás; és védelem.   KTI – Közlekedéstudományi Intézet Szaktanfolyami Képzési Központ (kozltovabbkepzes.hu) A képzést követően jelentkezhetsz vizsgára a kepzes@kti.hu e-mail címen. Képzés nélkül a vizsgára jelentkezés nem ajánlott! A vizsga csak személyesen a vizsgaközpontokban tehető le, a díja 4 600 Ft. Az elméleti vizsga 40 feleletválasztós feladatot tartalmaz, 60 perced van a válaszadásra. Ha a feladatok 75%-át helyesen válaszoltad, akkor a vizsga után megkapod a távpilóták kompetenciaigazolását. Sikeres vizsga esetén az eu-s kompetencia tanúsítványt (az EU területén minden tagállamban elfogadott) a KTI az általad megadott e-mail címre megküldi.